Suid-Afrika kry geelkaart by WWF oor renosters | Maroela Media
Suid-Afrika kry geelkaart by WWF oor renosters
Dit lyk of verlede jaar se rekord van 448 gestroopte renosters in Suid-Afrika vanjaar verpletter gaan word, sê die WWF in ‘n verslag wat Maandag bekend gestel is.
Dié verslag is uitgereik voor regerings dié week in Genève byeenkom om sake wat met onwettige handel van natuurlewe te bespreek. Die vergadering van CITES (Convention on the International Trade in Endangered Species of Wild Fauna and Flora) vind van 23 tot 27 Julie plaas. Altesaam 23 Afrika- en Asiatiese lande, waaronder Suid-Afrika, is in die verslag bespreek wat veral renosters, olifante en tiers as bedreigde diersoorte lys. Die meeste Sentraal-Afrikaanse lande kry rooikaarte vir die wyse waarop hulle olifante van uitwissing beskerm. Tienduisende olifante word jaarliks in Afrika gestroop.
Veral Viëtnam loop deur as sondebok as bestemming vir renosterhoring, terwyl Thailand ‘n rooi kaart kry oor sy gebrekkige wetgewing en wetstoepassing om handel in olifanttande te keer. China kry ‘n geelkaart vir ivoorhandel.
Klik hier vir die WWF se mediaverklaring.